Je rusla hjem

«Je rusla hjem» er en norsk fri coverversjon av «The Holy City» utgitt av Øystein Sunde på musikkalbumet Barkebille boogie fra september 1981. Spinner Records – Medium:Barkebille boogie – Øystein Sunde (1981)Aftenposten (morgen) – 23. september 1981 side 40

Sundes norske tittel er en fonetisk vri på bynavnet Jerusalem. Han hadde flere ganger observert Frelsesarmeens bruk av countrysanger som melodier til sine religiøse tekster. Derfor følte han for å konvertere en religiøs sang om til country stil med en mindre seriøs tekst tilknyttet.Barkebille Boogie – informasjon på omslaget Sunde har også laget en fonetisk vri på ordet «Hosanna» fra originalteksten (som på norsk blir «hos 'a Anna» = «hos hun Anna»). «Hosanna» kan eksempelvis bety «jeg ber».JimmyAkin – «Hosanna» – betydningen av ordet. Noter og tekst ble publisert i bøkene Kjekkere å ha–2 (1992)Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 46/47 og Du må'kke komme her og komme her (1997).Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 53

På denne innspillingen deltok:Barkebille Boogie – informasjon på omslaget

Øystein Sunde: vokal, elektrisk gitar, banjo
Jonas Fjeld: rytmegitar
Pål Reinertsen: bass
Leif Jensen: trommer
Shari Gerber Nilsen: harmonistemme

En konsertversjon ble utgitt på Live på Svalbard -82 (utgitt 30. august 2012 i samleboksen Puslespill). Opptaket er fra januar 1982.Facebook – Medium: Live på Svalbard -82 – Øystein Sunde (30. august 2012)Informasjon i CD-heftet til Live på Svalbard -82 Før sangen starter, forteller Sunde til publikum om bakgrunnen for at han lagde coverversjonen. Midt i sangen, sneier han og kompbandet innom «Ticket to Ride» av The Beatles.

«Je rusla hjem» ble fremført på NRK-programmet På plakaten (sendt 10. oktober 1981). Musikere: Sunde (vokal/banjo), Jonas Fjeld (rytmegitar/kor) og Johnny Sareussen (bass/kor).NRK TV – På plakaten fra 10. oktober 1981Aftenposten (morgen) – 12. oktober 1981 side 7

Sunde fremførte den også i NRK-programmet Natti nitti (sendt 31. desember 1989). Trommeslager Einar Hagerup sto ved siden av Sunde med sag, sagkrakk og trestokk som han sagde på i takt med sangen. Han tok en «sag-solo» også. Ellers medvirket Sunde (vokal/banjo), Johnny Sareussen (bass/kor), Åge Westgårdsrønningen (akustisk gitar/kor) og Bjørn Rabben (trommer). De øvrige musikerne i NRK-orkesteret bidro i koret.NRK TV – Natti nitti fra 31. desember 1989

Referanser

Kategori:Øystein Sunde-innspillinger skrevet av andre
Kategori:Sanger fra 1981